יוליה גיניס

יוליה גיניס היא ציירת, מעצבת אומנותית ובמאית תיאטרון ישראלית, המייסדת של תיאטרון מסתורין.

== ביוגרפיה ==
גיניס נולדה בשנות ה-70 וגדלה במשפחה יהודית דתית במוסקבה תחת השלטון הסובייטי. בסוף שנות ה-70 סבה, ולנטין ליטבין, קיבל היתר שאפשר לו ולסבתה של גיניס להגר לארצות הברית, אך השלטונות סירבו לבקשה דומה שהגישו הוריה.<ref name=":0"></ref>

בגיל 6 החלה לצייר בגן ילדים מחתרתי לילדים יהודים שארגנו הוריה וחבריהם. כשהייתה בת 13 שלטונות ברית המועצות אפשרו למשפחתה לעזוב את המדינה בהתרעה של שבועיים בלבד. המשפחה עזבה את מוסקבה לווינה ומשם הגיעו לאיטליה, בה שהו חודש לפני שהצליחו לקבל ויזה לארצות הברית.<ref name=":0" />

לאחר שלוש שנים בארצות הברית עלתה גיניס לבדה לישראל בגיל 16, ועזבה את לימודי התיכון כדי להינשא לבעלה הראשון בגיל 17.

סיימה ב-2005 את לימודיה בבית הספר לתיאטרון חזותי בירושלים, במהלכם החלה ליצור מופעי תיאטרון חזותי ללא מילים בהשראת טקסטים יהודיים. המופעים שיצרה, שהיו הבסיס להקמת קבוצת התיאטרון "מסתורין", הוצגו ברחבי העולם.

== הצגות שביימה ==
* Sinagoga - מופע תיאטרון ומולטימדיה המבוסס על טקסטים תלמודיים. המופע עלה בפסטיבל התיאטרון בסיביו ברומניה ובנובי סאד בסרביה (2007)<ref></ref>
* צר צורה - מופע תיאטרון חזותי ללא מילים בהשראת התלמוד, המדרש והשירה היהודית הקדומה (2010)<ref></ref>
* חלומות משה - סיפור יציאת מצרים מנקודת מבטה של אמו של משה (2011).<ref></ref> המופע הוצג ברוסיה, פינלנד, ארמניה, פולין, אתיופיה וטוגו, והשתתף בפסטיבל רומי באוסלו, 2013<ref></ref>
* העיר של למעלה ולמטה - מופע חוצות במסגרת פסטיבל עכו 2012<ref></ref>
* MIND THE GAP - מופע חוצות במתחם התחנה הראשונה ובתיאטרון ירושלים במסגרת פסטיבל ישראל (2013)<ref></ref>
* המופע של הליצן השקוף - מופע במסגרת "הצגה בסנדלים" המשלב תיאטרון, מחול, אמנות פלסטית וקטעים אינטראקטיביים בהשתתפות הקהל (2015)<ref></ref>
* SEVEN - אינטרפטציה חופשית לקומדיה האלוהית של דנטה במתחם התחנה המרכזית החדשה בתל אביב (2016)<ref></ref>
* RAAMSET - מופע המשלב מסורות עתיקות של פולחן עם מוזיקה אלקטרונית והיפ הופ (2017)<ref></ref>
* אפטרשוּק - יצירה המשלבת תיאטרון, טכנולוגיית מציאות מדומה והקרנות וידאו בסמטאות שוק מחנה יהודה (2017)<ref></ref>
* מי רצח את ארלוזורוב - מופע תלוי חלל בהשתתפות 12 שחקנים והקהל, שהוצג במוזיאון בית העיר בתל אביב במלאת 85 שנים להירצחו של ארלוזורוב (2018), ובמלון הנשיא בירושלים (2023)<ref></ref>
* SHKOLA - מופע המתרחש בחללים של בית הספר התיכון "קדמה" בירושלים (2019)<ref></ref>
* Uncaged - מותחן קומיקס מקוון שהופק במהלך סגרי הקורונה (2020)<ref></ref><ref></ref>
* אנטר - מופע תאטרלי אימרסיבי בקניון ארנה בהרצליה (2022)<ref></ref>

== חיים אישיים ==
הייתה נשואה ליעקב (שוריק) סיניצ'קין שנפטר ב-2022, ומגדלת את ילדיהם המשותפים אוריאל, בצלאל וברוריה. השניים הכירו כשיוליה הייתה בת 16, והתגרשו לאחר שהיו בקשר במשך 25 שנים.

מתגוררת בשכונת קריית היובל בירושלים.

== קישורים חיצוניים ==

* [https://shraiman.livejournal.com/268843.html ראיון עם יוליה גיניס] 

== הערות שוליים ==

קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:ציירות ישראליות
קטגוריה:מעצבות ישראליות
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:עולות בשנות ה-1990
קטגוריה:עולים בשנות ה-1990
קטגוריה:בוגרות בית הספר לתיאטרון חזותי
קטגוריה:בוגרי בית הספר לתיאטרון חזותי
קטגוריה:יוצאות בשאלה
קטגוריה:קריית היובל: אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20